PATVIRTINTA

Rokiškio rajono savivaldybės tarybos

2018 m. balandžio 27 d. sprendimu Nr. TS-

**ROKIŠKIO RAJONO SAVIVALDYBĖS KORUPCIJOS PREVENCIJOS 2016-2019 METŲ PROGRAMOS PRIEMONIŲ PLANO ĮGYVENDINIMO 2017 METŲ ATASKAITA**

1. **Priemonės, antikorupcinės kontrolės ir prevencijos skaidrumui užtikrinti**

|  |  |  |  |  |
| --- | --- | --- | --- | --- |
| **Eil.Nr.** | **Priemonės pavadinimas** | **Atsakingi asmenys** | **Įvykdymo terminai** | **Įvykdymo rezultatai** |
| 1. | Atlikti gyventojų apklausas, korupcijos suvokimui ir korupcijos pasireiškimui savivaldybėje nustatyti | Ūkio tarnyba, valstybės tarnautojas, atsakingas už korupcijos prevencijos kontrolę savivaldybėje | Kartą per metus | **Vykdyta nebuvo**. 2017 m. įvykdžius gyventojų apklausą priemonė pakartotinai vykdoma nebuvo. *\*Rekomenduotina šią priemonę keisti, nesant priemonės tęstinio pobūdžio.* |
| 2. | Vertinti savivaldybės teisės aktų projektus antikorupciniu požiūriu | Savivaldybės administracijos direktoriaus įsakymu paskirtas, atsakingas už teisės aktų vertinimą antikorupciniu požiūriu asmuo | Nuolat | **Vykdoma.** Antikorupciniu požiūriu įvertinti visi norminiai teisės aktai, kurie priskirtini vertintiniems, Korupcijos prevencijos įstatymo nustatyta tvarka. |
| 3. | Kontroliuoti, ar tinkamai ir laiku pateikiamos savivaldybės politikų, valstybės tarnautojų privačių interesų deklaracijos | Rokiškio rajono savivaldybės administracijos direktoriaus įsakymu paskirtas asmuo, vykdantis privačių interesų deklaravimo administravimo, konsultavimo, informacijos pateikimo VTEK ir kontrolės funkcijas | Nuolat | **Vykdoma.** Visi 25 savivaldybės tarybos nariai, yra pateikę privačių interesų deklaracijas. Kontroliuojama, kad asmenys priimti į valstybės tarnybąlaiku pateiktųprivačių interesų deklaracijas.  *\*Rekomenduotina šią priemonę keisti, nesant priemonės tęstinio pobūdžio.* |
| 4. | Skelbti savivaldybės tarybos narių ir administracijos vadovų asmenines viešų ir privačių interesų bei turto deklaracijas viešai prie konkrečių asmenų | Ūkio tarnyba, Rokiškio rajono savivaldybės administracijos direktoriaus įsakymu paskirtas asmuo, vykdantis privačių interesų deklaravimo administravimo, konsultavimo, informacijos pateikimo VTEK ir kontrolės funkcijas | Kartą per metus | **Įvykdyta.** Informacija patalpinta Rokiškio rajono savivaldybės internetinėje svetainėje „Korupcijos prevencija“ skiltyje.  *\*Rekomenduotina šią priemonę keisti, nesant priemonės tęstinio pobūdžio.* |
| 5. | Antikorupcijos komisijoje, įvertinus atliktų tyrimų ar apklausų rezultatus, atliktų auditų medžiagą, gautus skundus ar pranešimus, kitą teisėtai gautą informaciją apie savivaldybės įstaigų veiklą, rekomenduoti savivaldybės administracijai, savivaldybės įstaigoms veiklos sritį (is), kurioje (iose) būtų tikslinga nustatyti korupcijos pasireiškimo tikimybę | Antikorupcijos komisija | Kiekvienais metais iki rugsėjo 30 d. | **Įvykdyta.** Antikorupcijos komisijos prie Rokiškio rajono savivaldybės tarybos siūlymas atlikti korupcijos pasireiškimo tikimybės nustatymą socialinių paslaugų organizavimo ir teikimo srityje - Rokiškio socialinės paramos centre. |
| 6. | Nustatyti korupcijos pasireiškimo tikimybę Komisijos rekomenduotoje savivaldybės veiklos srityje | Centralizuotas vidaus audito skyrius | Kiekvienais metais iki rugsėjo 30 d. | **Įvykdyta.** Rokiškio rajono savivaldybės centralizuota vidaus audito tarnyba 2017 m. III ketvirtį atliko korupcijos pasireiškimo tikimybės nustatymą socialinių paslaugų organizavimo ir teikimo srityje Rokiškio socialinės paramos centre.  Rokiškio socialinės paramos centre nustatyta rizika, susijusi su piktnaudžiavimu tarnybine padėtimi, netinkamu pareigų atlikimu, siekiant naudos sau ar kitam asmeniui, yra valdoma nepakankamai. Tai sudaro prielaidas korupcinio pobūdžio veikai pasireikšti. |
| 7. | Kreiptis į Specialiųjų tyrimų tarnybą dėl informacijos apie asmenis, siekiančius eiti savivaldybėje ar savivaldybės įstaigose pareigas, numatytas Korupcijos prevencijos įstatymo 9 straipsnio 6 dalyje | Juridinis ir personalo skyrius | Nuolat | **Vykdoma.** Per 2017 metus visais Korupcijos prevencijos įstatymo 9 straipsnyje numatytais atvejais buvo kreiptasi į Lietuvos Respublikos specialiųjų tyrimų tarnybą dėl informacijos apie asmenis pateikimo. |
| 8. | Teikti informaciją Valstybės tarnautojų registrui (VATARAS) ir Juridinių asmenų registrui apie asmenis, dirbančius savivaldybės administracijoje ir savivaldybei pavaldžiose įstaigose ir pripažintus padarius korupcinio pobūdžio nusikalstamas veikas, taip pat patrauktus administracinėn ar drausminėn atsakomybėn už sunkius tarnybinius nusižengimus, susijusius su Viešųjų ir privačių interesų derinimo valstybinėje tarnyboje įstatymo reikalavimų pažeidimu | Juridinis ir personalo skyrius | Nuolat | **Vykdoma.** Per 2017 m. tokių atvejų nebuvo. |
| 9. | Bendradarbiauti su Specialiųjų tyrimų tarnyba korupcijos prevencijos klausimais | Antikorupcijos komisija | Nuolat | **Vykdoma.** Nuolatos keičiamasi Korupcijos prevencijos mokomąja, edukologine medžiaga. Apsikeista informacija dėl korupcijos tikimybės galimo pasireiškimo savivaldybės veiklos srityse priemonių tam užkardyti |
| 10. | Rokiškio rajono savivaldybės interneto svetainėje skelbti informaciją apie konkursus laimėjusius ir į pareigas priimtus valstybės tarnautojus | Ūkio tarnyba;  Juridinio ir personalo skyrius; | Nuolat | **Vykdoma.** Vykdoma. Paskelbti 9 konkursai į valstybės tarnautojo pareigas, visi įvyko. Konkursų į pakaitinio valstybės tarnautojo pareigas vykdoma nebuvo.  Per 2017 metus į darbą Savivaldybės administracijoje priimta 30 darbuotojų, iš jų:  • į valstybės tarnybą: 9 karjeros valstybės tarnautojai,  •21 darbuotojas, dirbantis pagal darbo sutartį, iš jų: 14 pagal neterminuotą darbo sutartį, 7 pagal terminuotas darbo sutartis. |

1. **Priemonės administravimo procedūrų skaidrumui užtikrinti**

|  |  |  |  |  |
| --- | --- | --- | --- | --- |
| 11. | Tirti skundus, pranešimus, kitą gautą informaciją apie korupcinio pobūdžio pažeidimus | Antikorupcijos komisija | Nuolat | **Vykdoma.** Atsiskaitomuoju laikotarpiu tirti du pranešimai, gauti „Pasitikėjimo linija“ dėl galimo korupcijos pasireiškimo. |
| 12. | Įdiegti savivaldybės interneto svetainėje pasitikėjimo liniją-telefoną su autoatsakikliu, kartu su elektroniniu paštu, veikiančių ištisą parą, suteikiančių galimybę anonimiškai pranešti apie korupcijos apraiškas savivaldybėje | Ūkio tarnyba | 2016 m pirmame pusmetyje | **Įvykdyta 2016 m.**  *\*Rekomenduotina šią priemonę keisti, nesant priemonės tęstinio pobūdžio.* |
| 13. | Savivaldybės interneto puslapyje skelbti informaciją apie prekių, paslaugų ir darbų viešųjų pirkimų, vykdomų atviro ar supaprastinto atviro konkurso būdu, pradžią, sudarytas sutartis, privatizavimo konkursų programas ir rezultatus | Turto valdymo ir viešųjų pirkimų skyrius | Nuolat | **Vykdoma.** 2017 m. paskelbtas 71 supaprastintas pirkimas, vykdytas atviro konkurso būdu, iš jų 38 mažos vertės pirkimai. Atlikus šiuos pirkimus sudarytos 66 sutarys su tiekėjais.  2017 m. paskelbti 6 aukcionai, kuriuose buvo pardavinėjama 12 objektų.  Įvyko 4 aukcionai, kurių metu parduoti 4 objektai. |
| 14. | Didinti viešųjų pirkimų apimtis per Centrinę perkančiąją organizaciją, atsižvelgiant į CPO kataloge pateiktų prekių, paslaugų ir darbų asortimentą | Turto valdymo ir viešųjų pirkimų skyrius | Nuolat | **Vykdoma.** 2017 m. buvo planuota atlikti 40 pirkimų per Centrinę perkančiąją organizaciją, o atlikti 46 pirkimai. Naudojantis katalogu perkamos projektavimo, ekspertizės, techninės priežiūros paslaugos, kanceliarinės prekės, popierius, kompiuteriai, spausdintuvai. (Palyginimui: 2014 m. – 30, 2015 m. – 19, 2016 m. - 36). |
| 15. | Atlikti garso įrašus kiekvieno viešųjų pirkimų komisijos posėdžio, kuriame susipažįstama su tiekėjo (teikėjų) pasiūlymais, dalyvauja tiekėjo (teikėjų) atstovai ar jų įgalioti asmenys kada sandorio-prekių ar paslaugų pirkimo vertė – 58 000 Eurų (be PVM) arba daugiau, o darbų vertė – 145 000 Eurų (be PVM) arba daugiau. Įrašus saugoti prie viešųjų pirkimų komisijos posėdžio dokumentų | Turto valdymo ir viešųjų pirkimų skyrius | Nuolat | **Vykdoma.** 2017 m. įrašyta 11 Viešųjų pirkimų komisijos posėdžių: kai vertė viršija 58 000 Eur be PVM – 1, kai vertė viršija 145 000 Eur be PVM - 12. |
| 16. | Skelbti savivaldybės interneto tinklalapyje informaciją apie valstybės tarnautojų, savivaldybės tarybos narių nusišalinimus, padarytus siekiant išvengti tikimybės kilti viešųjų ir privačių interesų konfliktui | Kanceliarijos skyrius | Nuolat | **Vykdoma.** Savivaldybės internetinėje svetainėje E- demokratija skiltyje skelbiamas priimtų tarybos sprendimų sąrašas, kuriame matyti kaip buvo balsuojama vienu ar kitu klausimu, tame tarpe, kas nusišalino nuo sprendimo priėmimo. Kanceliarijos skyrius savivaldybės tarybos narių nusišalinimo atvejus skelbia „Korupcijos prevencija“ skiltyje. |
| 17. | Parengti įmonių ir bendrovių, kurių didžioji dalis ar visos akcijos nuosavybės teise priklauso savivaldybei, valdybų narių atrankos ir skyrimo tvarkos aprašą | Juridinis ir personalo skyrius | Iki  2016 metų rugsėjo 1 d. | **Įvykdyta.** 2016 m. rugsėjo 5 d. Rokiškio rajono savivaldybės administracijos direktoriaus įsakymu Nr. AV-777, patvirtintas Rokiškio rajono įmonių ir bendrovių, kurių didžioji dalis ar visos akcijos nuosavybės teise priklauso savivaldybei, valdybų narių atrankos ir skyrimo tvarkos aprašas.  *\*Rekomenduotina šią priemonę keisti, nesant priemonės tęstinio pobūdžio.* |
| 18. | Išanalizuoti savivaldybei pavaldžių įstaigų ir bendrovių praktiką, skiriant darbuotojus, atsakingus už korupcijos prevenciją ir kontrolę, pateikti išvadas ir korupcijos prevencijos gerosios praktikos rekomendacijas | Antikorupcijos komisija | Iki  2017 metų liepos 1 d. | **Įvykdyta.** Savivaldybei pavaldžiose įmonėse ir įstaigose išlaikomi formalūs reikalavimai skirti asmenis, atsakingus už korupcijos prevenciją, parengti korupcijos prevencijos priemonių planus, rengti atskaitas apie priemonių vykdymą. |

1. **Priemonės Savivaldybės veiklos viešumui didinti**

|  |  |  |  |  |
| --- | --- | --- | --- | --- |
| 19. | Savivaldybės interneto svetainėje paskelbti Korupcijos prevencijos programos įgyvendinimo ataskaitą | Valstybės tarnautojas, atsakingas už korupcijos prevenciją ir kontrolę savivaldybėje | Vieną kartą per metus, iki balandžio 1 d. | **Vykdoma.** Savivaldybės tarybai patvirtinus korupcijos programos 2017 metų įgyvendinimo ataskaitą, ši bus patalpinta savivaldybės internetinėje svetainėje Korupcijos prevencijos skiltyje. |
| 20. | Parengti ir pateikti ataskaitas apie korupcijos prevencijos programų vykdymą savivaldybei pavaldžių įstaigose, akcinėse bendrovėse ir uždarose akcinėse bendrovėse, kurios nuosavybės teise priklauso savivaldybei | Turto valdymo ir viešųjų pirkimo skyrius  Savivaldybės kontroliuojamų įmonių vadovai; | Kartą per metus iki liepos 1 d. | **Vykdoma.** Savivaldybės įstaigos iki liepos 1d. turės pateikti Antikorupcijos komisijai ataskaitas. |
| 21. | Vadovaujantis Lietuvos Respublikos viešųjų ir privačių interesų derinimo valstybinėje tarnyboje įstatymo 2 straipsnio 1 dalies nuostata, parengti ir pateikti Komisijai atnaujintus sąrašus darbuotojų, kurių pareigybės, suteikia viešojo administravimo įgaliojimus savivaldybei pavaldžiose akcinėse bendrovėse ir uždarosiose akcinėse bendrovėse | Savivaldybės kontroliuojamų įmonių vadovai;  Turto valdymo ir viešųjų pirkimų skyrius | Kartą per metus iki birželio 1 d. | **Įvykdyta.** Savivaldybei pavaldžiose akcinėse ir uždarosiose akcinėse bendrovėse bendrovių darbuotojams nesuteikti viešojo administravimo įgaliojimai.  *\*Rekomenduotina šią priemonę keisti, nesant priemonės tęstinio pobūdžio.* |

1. **Priemonės Savivaldybės veiklos viešumui didinti**

|  |  |  |  |  |
| --- | --- | --- | --- | --- |
| 22. | Organizuoti politikų, savivaldybės administracijos darbuotojų, seminarus, konferencijas korupcijos prevencijos klausimais | Juridinis ir personalo skyrius | 2018 m. I–II ketv. | **Vykdoma.**  Administracijos darbuotojai dalyvaus korupcijos prevencijos mokymuose: „Teisės aktų projektų antikorupcinis vertinimas”, „Korupcijos pasireiškimo tikimybės nustatymas“, „Korupcijos prevencijos programų ir planų rengimas“, „Antikorupcinis visuomenės švietimas ir informavimas“, „Informacijos apie asmenis, siekiančius eiti ar einančius pareigas valstybės ar savivaldybės įstaigoje ar įmonėje, taip pat asmenis, kuriuos į pareigas Europos Sąjungos ar tarptautinėse institucijose teikia Lietuvos Respublika (toliau – asmenys), surinkimas“, Antikorupcinės aplinkos kūrimas valstybės ir savivaldybės įstaigoje“ |
| 23. | Organizuoti konkursus antikorupcine tema rajono švietimo įstaigose | Švietimo skyrius | Kartą per metus | **Vykdoma.**  **Rokiškio suaugusiųjų ir jaunimo mokymo centras** -  Diskusija apie vertybes. Skaidrumo vėliavų kūrimas (40 dalyvių).  **Rokiškio Senamiesčio progimnazija** -  Diskusija „Už Lietuvą be korupcijos" (90 dalyvių).   Kino filmo „Laumės vaikas“ peržiūra (90 dalyvių).  **Rokiškio r. Kriaunų pagrindinė mokykla -** Gruodžio 19 d. vyko 5-10 kl. mokinių antikorupcinis švietimas.  Apie tai, kas yra korupcija ir kaip su ja kovoti, pasakojo Rokiškio rajono policijos komisariato bendruomenės pareigūnai. Po paskaitos vyko "Protmūšis", skirtas Tarptautinei antikorupcijos dienai paminėti (30 dalyvių).  **Rokiškio r. Obelių gimnazija -** Gruodžio 9 d. mokiniams pristatyta vaizdo medžiaga gimnazijos I aukšto vestibiulyje (kas yra korupcija, kyšis, sukčiavimas ir kt.) ir mokinių piešti antikorupcijos dienai skirti plakatai (230 dalyvių).  Klasėse vyko pokalbiai apie korupciją, sąžinę, kyšius, teisingumą, nepaperkamumą, dokumentų klastojimą. (230 dalyvių).  **Rokiškio pagrindinė mokykla.** Pokalbiai apie žodžio ,,korupcija“ reikšmę. (15 dalyvių).  Diskusijos antikorupcijos tema klasių valandėlių metu.(24 dalyviai).  **Švietimo skyrius** - Kartu su Panevėžio apskrities vyriausiojo policijos komisariato Rokiškio rajono policijos komisariatu ir bendrojo ugdymo mokyklomis ir profesinio mokymo įstaigomis organizuotas Respublikinio mokinių teisinių žinių konkurso „Temidė“ rajoninis turas, kuris vyko 2018 m. kovo 22 d. Rokiškio rajono policijos komisariate.  **Rokiškio Juozo Tumo- Vaižganto gimnazija.** ,,Sąžiningų mokyklų tinklo" narė vykdė šias veiklas:  a) Renginys gimnazijoje - susitikimas su Airijos ambasadoriumi (70 dalyvių);  b) projektas ,,Moksleiviai kalbina studentus: sąžiningo mokymosi svarba"- susitikimai su studijuojančiais buvusiais mokiniais (70 dalyvių);  Antikorupcijos temos integruotos į pilietiškumo pagrindų programą I- II kl. Nagrinėjant temas vykdyta diskusija „Grėsmės nacionaliniam saugumui: korupcija“( 300 dalyvių).  Ekonomikos pamokose, nagrinėjant temą „Konkurencija ir rinkos tipai“ organizuota diskusija apie korupcijos neigiamą poveikį verslui, visuomenei, šalies ekonomikai (165 dalyviai).  **Rokiškio r. Juodupės gimnazija.** Klasės valandėlės 1-8, Ig-IVg klasėse Antikorupcijos tema vadovaujantis  metodinę priemone ,,Antikorupcinio ugdymo galimybės bendrojo lavinimo mokyklose“ (264 dalyviai).  **Rokiškio r. Kamajų Antano Strazdo gimnazija**. Klasės valandėlės pradinukams. „Korupcija – kas tai?“ Piešinių paroda „Aš prieš...“(60 dalyvių).   Antikorupcinės temos integracija į mokomuosius dalykus. 5-12 kl. (125 dalyviai).  Prevencinės pertraukos, skirtos antikorupcijai 4-6kl. mokiniams (50 dalyvių).  Karikatūrų antikorupcine tema piešimas ir eksponavimas gimnazijos stenduose. 10-12 kl. (32 dalyviai).  užsiėmimai – diskusijos, grupiniai darbai 5-8 klasėse (60 dalyvių).  užsiėmimai – diskusijos, grupiniai darbai 9-12 klasėse (66 dalyviai).  Susitikimas su žiniasklaidos ir teismo ir policijos atstovais. 9-12 kl. mokiniams (32 dalyviai).  **Rokiškio r. Kavoliškio mokykla-darželis.** Tarptautinės antikorupcinės dienos minėjimas (40 dalyvių).  **Rokiškio mokykla – darželis ,,Ąžuoliukas“.** Klasių valandėlės aktualiomis temomis:„ Ką daryti, kai reikia daikto, kuris tau nepriklauso“, „ Kodėl žmonės būna nesąžiningi“ ir kita.(91 dalyvis)  Prevencinės programos „ Antras žingsnis“ įgyvendinimas 1, 2 klasėse: “ Kaip atsilaikyti impulsui vogti?“, „ Kaip atsilaikyti impulsui meluoti?“, „ Ką daryti kai nori daikto, kuris tau nepriklauso?“ (91 dalyvis).  Prevencinės programos „ Antras žingsnis“ įgyvendinimas 1, 2 klasėse: “ Kaip atsilaikyti impulsui vogti?“, „ Kaip atsilaikyti impulsui meluoti?“, „ Ką daryti kai nori daikto, kuris tau nepriklauso?“ (48 dalyviai).  Mokinių pilietinės pozicijos ugdymas: skaidrus diagnostinio testo organizavimas ir vykdymas 2 klasėje;skaidrus diagnostinio testo organizavimas ir vykdymas 2 klasėje, 4 klasėje (41 dalyvis).  Antikorupcinio ugdymo programos integravimas į dorinio ugdymo (etikos/ tikybos) pamokas (91 dalyvis).  **Rokiškio Juozo Tūbelio progimnazija.** 4 kl. - Klasės valandėlės: "Korupcija, kas tai?" (53 dalyviai).  7-8 kl. - Klasės valandėlės: "Aš prieš korupciją"(217 dalyvių).  Pertraukų metu filmukų prieš korupciją demonstravimas informaciniame ekrane.(300-400 dalyvių).  **Rokiškio r. Pandėlio pradinė mokykla.**  Klasės valandėlė - Patys gražiausi, teisingiausi žodžiai - tiesa, dora , sąžiningumas (22 dalyviai).  Klasės valandėlė - Kaip aš galiu padėti (25 dalyviai).  Klasės valandėlė – Sąžinė - kas tai? (18 dalyvių).  Klasės valandėlė - Kas yra teisingumas? 920 dalyvių).  **Rokiškio r. Panemunėlio pagrindinė mokykla.**  Tarptautinė antikorupcijos diena „Kuriame skaidrumo vėliavą“ (50 dalyvių). |
| 24. | Savivaldybės kontroliuojamų įmonių interneto svetainėse skelbti metines finansinės veiklos ataskaitas ir audito išvadas | Turto valdymo ir viešųjų pirkimų skyrius; savivaldybei pavaldžių įstaigų ir bendrovių vadovai | Vieną kartą per metus, metines įmonių finansinės veiklos ataskaitas patvirtinus visuotiniam akcininkų susirinkimui | **Vykdoma.** 4 bendrovių metinės finansinės veiklos ataskaitos, audito išvados skelbiamos bendrovių interneto svetainėse. Ataskaitos už 2017 m. bus paskelbtos po visuotinio akcininkų susirinkimų gegužės mėn. |

Remiantis Savivaldybės administracijos 2017 m. duomenimis dėl korupcijos prevencijos priemonių įgyvendinimo analize, darytina išvada, kad visos numatytos antikorupcinės priemonės buvo visiškai įgyvendintos arba nuolat vykdomos, tačiau atkreiptinas dėmesys, kad dalis numatytų priemonių turėtų būti keičiamos kaip pilnai įvykdytos ir neturinčios tęstinio pobūdžio.

Juridinio ir personalo skyriaus vedėjo pavaduotoja Rūta Dilienė